Da Jurij Andropov efterfulgte Leonid Bresjnev som leder af Sovjetunionen i november 1982, trykte de vestlige aviser mange forside-fotografier og artikler om ham. Det meste var negativt og kritiserende, dermed gav det en opfattelse af ham som en ny trussel mod den vestlige verdens stabilitet. Andropov havde været Sovjets ambassadør i Ungarn under Opstanden i Ungarn i 1956 og leder af KGB fra 1967 til 1982. Han var i Vesten kendt for at have knust foråret i Prag og for den brutale undertrykkelse af dissidenter såsom Andrej Sakharov og Aleksandr Solsjenitsyn. Han begyndte sin tid som generalsekretær til at styrke KGB's styrker og undertrykke dissidenter. Ifølge Vasili Mitrokhin opfattede Andropov kampen for menneskerettigheder som en del af en stort komplot for at underminere grundlaget af den sovjetiske stat.